**FACILITAREA ACCESULUI LA CALCULATOR PENTRU COPIII CU NEVOI SPECIALE**

**Autor: Prof. Cercel Ana Maria**

**CUPRINS**

[1. Argument 3](#_Toc15837628)

[Capitolul 1. Medierea învăţării la copiii cu C.E.S. prin soft-uri educaţionale 5](#_Toc15837629)

[Optimizarea Microsoft Windows 7 și Internet Explorer la nevoile copiilor cu probleme 7](#_Toc15837630)

[Capitolul 2. Opțiuni pentru elevii cu probleme de vedere 7](#_Toc15837631)

[2.1.Soluții pentru elevii ce au dificultăți în a vedea ecranul 7](#_Toc15837632)

[2.2. Soluții pentru elevii ce au dificultăți în deslușirea anumitor culori pe ecran. 11](#_Toc15837633)

[2.3.Soluții pentru elevii care nu văd ecranul deloc 14](#_Toc15837634)

[Capitolul 3. Opțiuni pentru elevii cu probleme de mobilitate și dexteritate 17](#_Toc15837635)

[3.1.Soluții pentru elevii care tastează greșit 17](#_Toc15837636)

[3.2.Soluții pentru elevii ce nu pot apăsa simultan 2 taste 19](#_Toc15837637)

[3.3. Soluții pentru elevii ce au dificultăți în mânuirea mouse-ului 20](#_Toc15837638)

[Capitolul 4. Opțiuni pentru elevii cu probleme de învățare 23](#_Toc15837639)

[4.1. Soluții pentru elevii ce accesează calculatorul fără a avea voie 23](#_Toc15837640)

[4.2. Soluții pentru elevii pe care îi derutează prea multe elemente pe ecran 26](#_Toc15837641)

[Capitolul 5. Opțiuni pentru elevii cu probleme de auz 28](#_Toc15837642)

[5.1. Soluții pentru elevii ce aud cu dificultate sunetele calculatorului 28](#_Toc15837643)

[5.2. Soluții pentru elevii ce au dificultăți în a auzi anumite sunete 28](#_Toc15837644)

[5.3. Soluții pentru elevii ce nu aud deloc sunetele calculatorului 29](#_Toc15837645)

[Concluzii 31](#_Toc15837646)

[Bibliografie și webografie 32](#_Toc15837647)

# 1. Argument

TIC este o disciplină ce conține un ansamblu de instrumente și resurse tehnologice utilizate pentru a comunica și pentru a crea, a difuza, a stoca și gestiona informația destinată procesului educativ.

În vederea lucrului cu copii cu Cerințe Educaționale Speciale, profesorii de informatică trebuie să utilizeze metode și tehnici speciale, să găsească metode și modalități noi, inovatoare, de recuperare a deficiențelor și de dezvoltare a unor stimuli motivaționali corecți. Calculatorul joacă un rol important în dezvoltarea cognitivă a elevilor cu deficiențe deoarece le trezește un interes constant și dorința de a-l folosi, mai ales pentru jocuri. Pentru a putea folosi calculatorul, copiii trebuie să învețe, în primul rând, să folosească mouse-ul și tastatura.

Utilizarea calculatorului în timpul lucrului cu copii cu CES îi ajută astfel:

* le dezvoltă motivația pentru activități de învățare
* copiii învață să lucreze cu calculatorul, lucru ce le va permite, ulterior, integrarea socială.

În procesul de predare-învățare, calculatorul poate fi folosit prin:

* jocuri educative pentru dezvoltarea competențelor și abilităților de bază
* utilizarea Microsoft Office
* utilizarea jocurilor educative pentru consolidarea cunoștințelor despre calculator

Jocurile educative sunt foarte populare în rândul copiilor. Acestea sunt bine exprimate,viu colorate, personajele se mişcă şi vorbesc. Sarcinile propuse copiilor, de obicei, sunt împărţite în funcţie de tematică, sunt adaptate la vârstă şi au un nivel diferit de complexitate. Singurul neajuns al acestor jocuri este imposibilitatea de schimbare a conţinuturilor, de adaptare la tema dorită de profesor. Folosind aceste jocuri copiii îşi dezvoltă coordonarea manuală (trebuie să folosească mouse-ul şi tastatura), atenţia vizuală şi auditivă, memoria şi formează premisele motivaţionale.

În condiţiile abordării educaţiei incluzive este necesară o astfel de organizare a procesului de învăţare care să corespundă nivelului programelor şcolare şi caracteristicilor individuale ale copiilor cu CES. Scopul metodelor este de a face copilul să adopte o poziţie activă, de se exprima ca un subiect al activităţii de învăţare.

TIC permite diminuarea defectelor de auz, vedere, motrice şi a celor ale activităţii verbale. Programele de calculator adaptate specificului fiecărei deficienţe sunt uşor de utilizat şi vor permite copiilor să studieze cu plăcere. Introducerea şi utilizarea noilor tehnologii informaţionale şi de comunicare pentru învăţământul la distanţă (resurse educaţionale online, proiecte e-learning, chat-uri, forumuri, informaţii audio şi video în format electronic) va spori considerabil adaptarea educaţională şi socială a copiilor cu dizabilităţi.

Astfel, utilizarea tehnologiei informatice în procesul de predare - învăţare le permite copiilor cu dizabilităţi să se simtă încrezători, ajutându-i să se adapteze la cerinţele şcolii, contribuie la socializarea lor, permite învăţarea competenţelor de bază pentru o viitoare profesie.

Lumea elevilor noştri este din ce în ce mai bine conturată de abilităţilor lor de a comunica, de a achiziţiona informaţii, de a accesa şi de a manipula aceste informaţii folosind calculatorul, de a răspunde creativ la tehnologiile noi.

Folosirea TIC în cadrul lecţiilor nu implică neapărat schimbarea metodelor de predare şi obţinerea rezultatelor diferite, ci, mai degrabă, folosirea metodelor potrivite.

Atât importanţa, cât şi dificultăţile pe care le implică integrarea tehnologiei informaţiei şi comunicării în procesul de predare – învăţare în zilele noastre sunt indiscutabile, cu atât mai mult cu cât se aşteaptă de la sistemul de învăţământ să pregătească elevii pentru folosirea eficientă a calculatoarelor în viaţa de zi cu zi. Aceste abilităţi nu sunt dezvoltate neapărat separat, ci pot fi integrate în actul educativ, fiind dobândite în timp şi folosite ca instrument de învăţare.

Integrarea TIC în lecţii îi oferă elevului posibilitatea de a deţine controlul accesului la resursele electronice şi de a face propria selecţie a informaţiei; de asemenea, sintetizarea informaţiilor din mai multe surse va contribui la dezvoltarea capacităţii de a selecta, de a compara şi de a combina cele mai bune dintre acestea.

Lecţiile care integrează şi tehnologia informaţiei şi comunicării vor implica elevii prin metode care nu erau posibile înainte de apariţia calculatoarelor, pot facilita progresul şcolar, pot crea noi posibilităţi de învăţare şi extind interacţiunea în cadrul comunităţilor locale şi globale.

În etapa actuală de dezvoltare a societăţii noastre tehnologiile informaţionale sunt aplicate cu succes în diferite domenii ale activităţii omului,inclusiv în activitatea de recuperare/educare a copiilor cu CES.Calculatorul este un instrument unic de individualizare şi ameliorare a procesului de învăţare,ceea ce este deosebit de necesar în lucrul cu aceşti copii. [[1]](#footnote-1)

# Capitolul 1. Medierea învăţării la copiii cu C.E.S. prin soft-uri educaţionale

Elevii cu dizabilităţi sunt expuşi unui anumit risc, în special în mediul academic. Se ştie că, în mod proporţional, aproape de două ori mai mulţi elevi cu dizabilităţi renunţă la şcoală. În clasă, elevii cu dizabilităţi se confruntă cu mai multe probleme decât colegii lor fără dizabilităţi.

De exemplu, copiii cu tulburări de atenţie au probleme de disciplinare, note mici sau incapacitatea de a-şi împlini sarcinile. Copiii cu tulburări emoţionale şi/sau comportamentale sunt predispuşi deficienţelor academice la multe materii cum ar fi cititul, matematica şi scrisul. După ce termină şcoala, aceşti elevi se confruntă cu tot felul de probleme la găsirea unui loc de muncă şi la integrarea lor în societate. Având în vedere faptul că, în ultimii 40 de ani, s-a extins folosirea tehnologiei în clasă, a apărut speranţa unei îmbunătăţiri a participării la activităţile din clasă a copiilor cu dizabilităţi. Aplicaţiile bazate pe utilizarea calculatorului, cuplate cu un software nou şi îmbunătăţit şi cu dispozitive mai bune de adaptare, ar putea fi de mare ajutor copiilor cu dizabilităţi, pentru finalizarea educaţiei lor şi pentru a devein productivi în societatea din care fac parte.

Kulik şi Kulik (1987) au comparat invenţia calculatorului şi impactul său asupra educaţiei cu invenţia tiparului în secolul al XV-lea. În acelaşi mod, mulţi susţinători ai educaţiei bazate pe tehnologie au subliniat importanţa apariţiei erei calculatorului în domeniul educaţiei. Pentru a ne forma o părere, folosirea calculatorului în clasă pentru susţinerea procesului de învăţare poate fi apreciat în două moduri: fie ca învăţare „de la” calculatoare, fie ca învăţare „cu ajutorul” calculatoarelor.

Învăţarea „de la” calculatoare reprezintă forma tradiţională de folosire a calculatoarelor în clasă, este descrisă de Murphy, Penuel, Means, Korbak şi Whaley (2002) ca fiind introducerea discretă a programelor de software educaţional, inclusiv a învăţării ajutate de calculator (IAC), a învăţării bazate pe calculator (IBC), sistemele de învăţare integrată, şi alte aplicaţii software.  
Computerele sunt folosite de elevii cu dizabilităţi pentru a efectua diferite exerciţii specifice. Învăţarea „de la” calculatoare, ca abordare educaţională a tehnologiei, poate lua multe forme, inclusivintroducerea de către profesor a unor subiecte noi şi acordarea de oportunităţi de învăţare individuală.

Pe de altă parte, învăţarea „cu ajutorul” calculatorului este folosirea calculatorului ca instrument de învăţare. Prin această abordare, educatorii au realizat beneficiile utilizării calculatorului, inclusiv accesul la Internet, ca mijloc de îmbunătăţire a abilităţilor elevilor de rezolvare a problemelor. Această abordare extinde orizontul elevilor dincolo de pereţii sălii de clasă în lumea telecomunicaţiilor, a cercetării on-line şi accesul la resurse pe care comunitatea din care face parte nu i le poate asigura pe plan local. A fost întrebuinţat în mod tradiţional un model practic de instruire şi de remediere (Bender, 1986). În matematică, potrivit lui Okolo et al. (1993), profesorii “au îmbrăţişat IBC-ul  ca pe un instrument eficient de transmitere a metodelor practice de care au nevoie elevii pentru deprinderea abilităţilor”. Meditarea, care implică un copil mai mare sau un adult, s-a dovedit a fi eficientă în îmbunătăţirea rezultatelor şi a motivaţiei academice - în cazul elevilor expuşi riscurilor (Lazerton, Foster, Brown, & Hamnel, 1988). Prin intervenţii bazate pe tehnologie înţelegem intervenţii ale căror caracteristici fundamentale au fost practici bazate pe tehnologie, aici fiind incluse „intervenţii pe computer sau video, programe multimedia, evaluare bazată pe tehnologie şi înregistrări audio cuvânt cu cuvânt”  
(Maccini, Gagnon, & Hughes, 2002, pag. 247). Folosirea suplimentară a computerului ca o modalitate de învăţare este eficientă nu doar pentru familiaritatea intervenţiei de instruire, ci şi pentru abilitatea elevilor de a ţine parţial pasul cu prezentarea şi pentru motivaţia adiţională, inerentă în folosirea computerului.

# Optimizarea Microsoft Windows 7 și Internet Explorer la nevoile copiilor cu probleme

Windows 7 conține opțiuni de accesibilitate și programe care permit calculatorului sa fie mai ușor de văzut, auzit precum și modalități de personalizare a calculatorului însuși. Aceste opțiuni pot face utilizarea calculatorului o experiență amuzantă pentru elevii cu dizabilități. Astfel, opțiunile permit clasificarea lor în următoarele categorii: opțiuni pentru copii cu probleme vedere, de mobilitate și dexteritate, probleme de învățare și probleme cu auzul.

# Capitolul 2. Opțiuni pentru elevii cu probleme de vedere

Elevii cu probleme de vedere întâmpină dificultăți în a primi informații de la calculator și de a interacționa cu acesta dacă acest calculator nu este adaptat nevoilor lor.

Problemele de vedere includ vederea slabă sau orbirea. Folosirea caracterelor și a iconițelor mari precum și accentuarea culorilor monitorului permit copiilor cu probleme de vedere să se adapteze mai ușor la ecran. Afișajul folosind Braille și cititoarele de ecran, de exemplu, care sunt softuri ce citesc cu voce tare textul și meniul calculatorului folosind sintetizatoare, sunt folositoare pentru copiii orbi. Daca oamenii orbi pot accesa informația ce apare pe ecran, ei pot folosi calculatorul cu tastatură în loc de mouse.

## 2.1.Soluții pentru elevii ce au dificultăți în a vedea ecranul

Pentru mulți elevi cu probleme de vedere, citirea unui text sau vederea unor iconițe prea mici pot fi impedimente. Schimbarea rezoluției sau mărirea unei porțiuni sau a întregului ecran cu lupa poate ajuta.


**Schimbarea rezoluției**

Utilizatorul poate personaliza proprietățile display-ului în Windows 7. Rezoluția ecranului este una dintre proprietăți. O rezoluție mai mare face elementele de pe ecran mai mici permițînd afișarea mai multor elemente, în timp ce o rezoluție mică poate mări elementele de pe ecran.

Pasul 1. Start, Control Panel, Appearance and Personalization, selectăm Adjust screen rezolution.




Pasul 2. În meniul Change the appearance of your display, selectați rezoluția potrivită din lista derulantă de sub Resolution. Selectați butonul OK și aplicați modificările.



**Modificarea textului pe ecran în mai mare sau mai mic**

Puteți face textul sau alte elemente de pe ecran mai mari astfel încât să fie mai vizibile. Puteți face acest lucru fără să schimbați rezoluția ecranului. Acest lucru vă permite să măriți sau să micșorați dimensiunea textului de pe ecran păstrând rezoluția la un nivel optim calculatorului dvs.


Pasul 1. Start, Control Panel si apoi selectați Appearance and Personalization. Sub Display, selectați Make text or other items larger or smaller. Sub Make it easier to read what`s on your screen, selectați din opțiunile disponibile pentru monitorul dvs.




**Utilizarea Lupei**

Lupa este un utilitar ce arată mărită o porțiune de ecran într-o fereastră separată. Nivelul de mărire este între 1 și 16. Lupa din Windows 7 permite modul full screen. Lupa poate, de asemenea inversa culorile.


Pasul 1. Start, All Programs, Accessories, Ease of Access și apoi Magnifier



Pasul 2. Alegeți modul Full Screen, lens mode sau docker mode din meniul de vizualizare al lupei.




Pasul 3. Selectați dimensiunea lupei de la 100% la 1600% prin apăsarea butonului plus sau minus din bara de opțiuni a lupei



Pasul 4

Utilizatorul poate muta lupa pe ecran și îi poate schimba poziția ca și o fereastră obișnuită.




## 2.2. Soluții pentru elevii ce au dificultăți în deslușirea anumitor culori pe ecran.


Datorită problemelor de vedere, unii elevi nu pot distinge anumite culori pe ecranul calculatorului.

**Mărirea contrastului**


Mărirea contrastului este un element cu ajutorul căruia utilizatorul poate mări contrastul culorilor pe ecran sau poate selecta diferite combinații de culori accesibile lui.

Pasul 1 Start, Control Panel si apoi selectăm Ease of Access




****


Pasul 2. Apoi, în ecranul Ease of Access, sun Ease of Access Center, selectând Optimize visual display.




Pasul 3. În ecranul Make the computer easier to see, sub High Contrast, selectați Choose a High Contrast theme.



Pasul 4. În ecranul Change the visuals and sounds on your computer, sub My themes, Basic and High Contrast Themes, selectați High Contrast Black și schema culorilor se va modifica imediat





## 2.3.Soluții pentru elevii care nu văd ecranul deloc

Pentru elevii ce sunt orbi sau parțial orbi, produsele tehnologice de asistență sunt vitale, Windows 7 având multe elemente utile elevilor în folosirea calculatorul fără ecran. De exemplu, există softuri ce citest textele cu voce tare folosind Naratorul.

Pentru elevii orbi ce nu pot folosi monitorul se poate ajusta setarea de utilizare a calculatorului fără monitor din meniul Ease of Access Center. 2 instrumente esențiale sunt cititoarele de ecran și scurtăturile.

**Scurtăturile și tastele de navigare**

Windows 7 poate fi folosit și doar cu ajutorul tastelor. Acest mod se numește navigare cu tastatura. Tastele uzuale folosite în navigare funt CTRL, ALT, TAB, ENTER si săgețile. Multe programe ca și sistemul de operare fac posibilă navigarea fără mouse și le repartizează anumite combinații de taste pentru acest lucru.

Exemple de taste și rolul fiecăreia:

|  |  |
| --- | --- |
| Apăsați această tastă | Pentru a face asta: |
| Windows logo key | Open the Start menu |
| ALT | Start menu selection of the active window |
| TAB | Move to the next control of the window (SHIFT+TAB reversed) |
| SPACEBAR | Click the button / toggle the checkbox / select the option |
| ESC | Cancel |
| BACKSPACE | Go back / switch to the parent folder |
| CTRL+ESC | Open the Start menu |
| Windows logo key+E | Start Windows Explorer |
| ALT+F4 | Close the current window |
| ALT+TAB | Switch between open programs |
| ALT+SPACEBAR | Display the system menu of the window |
| CTRL+A | Select all the items in the current window |

**Cititoarele de ecran**

Sunt programe ce citesc cu voce tare texte și meniurile calculatorului folosind un sintetizator. Unele cititoare permit folosirea unei tastaturi normale iar altele solicită utilizarea unei tastaturi cu Braille.


**Naratorul**

Windows 7 include un cititor de bază numit Narrator. Acesta citește cu voce tare textul ce apare pe ecran și descrie desktopul și orice altă fereastră ce este deschisă. De asemenea poate fi setat să citească cu voce tare ceea ce este scris și să anunțe ceea ce se întâmplă pe ecran.


**Pornirea naratorului**

Pasul 1 Start, Control Panel, Ease of Access, selectăm Ease of Access Center și apoi Optimize visual display.

Pasul 2. În ecranul Make the computer easier to see, din meniul Ease of Access Center, sub Hear text and descriptions read aloud, selectați Turn on Narrator.




Pasul 3 Selectați ce să citească naratorul cu voce tare din cutia cu opțiuni în momentul în care este pornit. Tot de aici se poate selecta sunetul tastelor atinse, anunțarea mesajelor sistemului, etc. și se poate selecta vocea naratorului din vocile deja instalate.



**Pornirea descrierii audio**

Tot din meniul Make the computer easier to see, puteți alege să auziți descrierea a ceea ce se întâmplă pe ecran. Dacă doriți acest lucru, selectați Turn on Audio Description.



# Capitolul 3. Opțiuni pentru elevii cu probleme de mobilitate și dexteritate

Copiii cu probleme de mobilitate pot avea paralizii ce nu le permit să se miște cum și-ar dori, imobilități sau amputări ce nu le permit să atingă tastatura cum ar trebui, tremur sau alte mișcări involuntare, cauzând mișcări necondiționate ale corpului. Personalizarea Windows 7 permite accesul copiilor cu astfel de probleme la lucrul cu calculatorul.

Chiar dacă pot folosi tastatura sau mouse-ul, unii copii au nevoie de timp și efort mai mare pentru a-și îndeplini sarcinile. Opțiunile de accesibilitate ale Windows 7 pot facilita interacțiunea acestor copii cu calculatorul.

## 3.1.Soluții pentru elevii care tastează greșit


Unii elevi cu paralizie, selectează tastele cu un deget, braț sau folosind dispozitive speciale iar cei cu spasme musculare pot atinge alte taste din greșeală sau au dificultăți în a apăsă 2 taste simultan.

**Filter Keys**


Este o opțiune ce îi spune calculatorului să ignore apăsările de taste ce apar în succesiuni rapide sau tastele ce sunt apăsate un timp îndelungat într-un mod neintenționat. Când Filter Keys este activat, utilizatorul ține apăsată o tastă o anumită perioadă de time și abea apoi litera apare pe ecran.

Pasul 1. Start, Control Panel și apoi se selecteayă Ease of Access.

Pasul 2. Sub Ease of Access Center, selectăm Change how your keyboard works.




Pasul 3. Din ecranul Make the keyboard easier to use, sub Make it easier to type, selectăm Turn on Filter Keys si aploi butonul Apply.



**Keyguard și large keyboard**

Keyguard sau protecția pentru tastatură este o folie de protecție din acril cu găuri prin care ies tastele. Când scrie, utilizatorul bagă degetul în gaura specifică tastei și în felul acesta se evită atingerea altor taste sau atingerea prelungită a tastei respective. Ca un ajutor, utilizatorul poate pune palma pe această folie în timp ce scrie, protecția fiind folosită de persoane ce nu pot ține mâinile sus din cauza slăbirii musculaturii sau a unei paralizii.

Large keyboards, adică tastaturile mari, au taste mari și în felul acesta se evită tastarea unor litere nedorite sau apăsarea îndelungată, din greșeală a unei taste.




## 3.2.Soluții pentru elevii ce nu pot apăsa simultan 2 taste

Tastarea combinațiilor de taste cu SHIFT, CTRL și ALT poate fi dificilă dacă nu imposibilă pentru elevii a căror mișcare a mâinii sau degetelor este limitată din cauza paraliziei sau pentru elevii ce folosesc instrumente ajutătoare ca bețele pentru cap sau gură.


**Sticky keys**

Aceste taste permit utilizatorului sa apese combinația de taste pe rând în loc să apese ambele taste deodată. De exemplu, în loc să apese combinația de 3 taste CTRL, ALT DEL deodată, cu ajutorul acestor Sticky keys, elevii pot apăsa tastele pe rând.


Pasul 1. Start, Control Panel, Ease of Access, apoi se selectează Change how your keyboard works.



Pasul 2. Sub Make it easier to type, selectați Turn on Sticky Keys și apoi aplicați modificările.



Pasul 3 bifați toate căsuțele de la Keyboard Shortcuts, Options și Feedback. În acest moment toate setările pentru sticky keys sunt complete.




## 3.3. Soluții pentru elevii ce au dificultăți în mânuirea mouse-ului


Sunt unii elevi ce au dificultăți în mișcarea sau apăsarea mouse-ului datorită unei paralizii sau a unui tremur dar mișcare lentă a mouse-ului le poate permite să facă acest lucru. În același timp, o mișcare rapidă a mouse-ului le este utilă celor ce au Scleroză amiotrofică laterală sau celor ce au distrofie musculară.

**Ajustarea mișcării mouseului pe ecran și a opțiunilor de apăsare**


Mișcarea mouse-ului poate fi ajustată și opțiunea de click poate fi selectată din proprietățile mouse-ului din Control panel. Viteza pentru dublu click se setează pe încet pentru cei ce nu pot apăsa rapid iar clicklock este folosit pentru cei ce nu pot ține apăsat butonul mouse-ului și nu-l pot plimba pe ecran. Când ClickLock este activat, un click poate fi blocat să țină butonul mouse-ului în jos o anumită perioadă de timp.

Pasul 1. Start, Control Panel, Hardware and Sound, selectăm Device and Printers și apoi Mouse.






Pasul 2. În căsuța de dialog Mouse Properties, selectați Pointer Options. Sub Motion, selectați viteza mouse-ului prin mișcarea sliderului de la încet la repede.



În căsuța de dialog a proprietăților mouse-ului, în tabul Buttons, sub Double-click speed, selectați viteza de dublu click pornind de la încet la repede. Sub ClickLock, selectați căsuța Turn on ClickLock



# Capitolul 4. Opțiuni pentru elevii cu probleme de învățare


## 4.1. Soluții pentru elevii ce accesează calculatorul fără a avea voie

Toate laboratoare și sălile de clasă dotate cu calculatoare trebuie să aibă un sistem de control al accesului elevilor la jocuri și conținut indecent și să asigure un mediu educațional potrivit cu vârsta și maturitatea elevilor. Profesorii pot seta accesul elevilor folosind conturile puse la dispoziție de Windows 7.


**Setarea unei parole**

Setarea unei parole este utilă în prevenirea utilizării nedorite a calculatorului de către elevi sau alte persoane. Windows 7 poate crea mai multe conturi și poate seta parole pentru fiecare astfel încât acel calculator să poată fi folosit de mai multe persoane. Aceste parole împiedică și eventualele modificări nedorite ale setărilor sistemului de operare.

Pasul 1. Start, Control Panel, sub User Accounts and Family Safety, selectați Add or remove accounts.




Pasul 2. Din ecranul Choose the account you would like to change, selectați Create a new account




Pasul 3


Scrieți numele contului nou, selectați Standard user și apoi apăsați butonul Create account



Pasul 4. Selectați contul creat



Pasul 5. Creați o parolă



Pasul 6. Scrieți noua parolă și introduceți-o din nou pentru confirmare




## 4.2. Soluții pentru elevii pe care îi derutează prea multe elemente pe ecran

Sunt elevi ce devin confuzi la vederea prea multor iconițe pe ecran. Deoarece nu știu ce să facă într-o astfel de situație elevii pot accesa meniuri și fișiere confuze și nerelevante căutării lor.


**Automatic start-up**

Automatic start-up este util elevilor care au o capacitate limitată de a înțelege și interacționa cu calculatorul dar care doresc să-l folosească pentru anumite scopuri cum ar fi jocuri sau folosirea internetului. Deoarece programele din start-up pornesc automat la pornirea calculatorului, elevul nu mai trebuie să le caute și să le lanseze. Exemplificăm prin setarea Internet Explorer 9 ca și program în bara de start-up.

Pasul 1. Start, All Programs și apoi selectăm Internet Explorer



Pasul 2. Trageți iconița în dosarul Start-up



# Capitolul 5. Opțiuni pentru elevii cu probleme de auz


Elevii cu probleme de auz sunt cei ce nu aud sunetele scoase de calculator sau cei ce nu aud deloc. Oamenii cu probleme de auz au nevoie de o ajustare a sunetului calculatorului sau de utilizare a unor variante alternative pentru a lucra cu calculatorul.

## 5.1. Soluții pentru elevii ce aud cu dificultate sunetele calculatorului

Deși majoritatea boxelor au un buton de control al sunetului, acest lucru se poate face și din Windows.

**Ajustarea volumului sunetelor**

Pasul 1. În bara de lucru a Windows 7, apăsați pe butonul Volume și mutați selectorul în sus pentru a crește volumul sau în jos pentru a-l reduce.




## 5.2. Soluții pentru elevii ce au dificultăți în a auzi anumite sunete

Din fabricație, calculatorul scoate un sunet când ceva apare pe ecran. Windows vine cu o serie de sunete predefinite pentru evenimentele obișnuite și unele teme de ecran vin cu sunetele lor. În felul acesta, elevii pot selecta sunetele pe care le pot auzi cel mai clar.

**Schimbarea gamei de sunete a calculatorului**

Pasul 1. Start, scrieți sound în căsuța de căutare apoi apăsați pe Sound.

Pasul 2. În căsuța de dialog Sound, în bară, sub Sound Scheme, selectați evenimentul și sunetul pe care doriți să-l asociați.




## 5.3. Soluții pentru elevii ce nu aud deloc sunetele calculatorului


Elevii ce nu aud deloc s-ar putea să nu observe când o eroare este semnalată de calculator printr-un sunet de avertizare. Ei pot astfel pierde ceea ce au lucrat și nu au salvat sau nu vor putea continua lucrul. Acești elevi pot seta calculatorul să înlocuiască sunetele cu imagini.

**Afișarea imaginilor în locul sunetelor**

Pasul 1. Start, Control Panel, Ease of Access. În panoul următor, sun Ease of Access Center, selectați Replace sound with visual cues.



Pasul 2. Sub Use text or visual alternatives for sounds, bifați Turn on visual notifications for sounds and Turn on text captions for spoken dialog.



# Concluzii

Unul dintre beneficiile utilizării calculatorului în procesul educațional este feedback-ul instantaneu și continuu pe care calculatorul îl poate oferi sub forma textului, a imaginilor sau sunetelor. De exemplu, pentru un elev autist, poate fi indus în eroare de reacțiile inconsecvente ale oamenilor în timp ce calculatorul îi oferă răspunsuri consistente, uniforme tot timpul. Multimedia poate fi folosită pentru stimularea elevilor cu dizabilități severe și percepții limitate făcându-le viața mai animată.

Multe softuri educaționale încurajează comunicarea, cititul pentru divertisment, rezolvarea de probleme și dezvoltarea unor competențe de viață. Este important să folosim aceste programe ca stimulente în procesul educațional ținând cont de faptul că un bun pedagog va folosi aceste programe ca o parte a activităților de învățare.

De asemenea, trebuie să ținem cont de faptul că unele instrumente de comunicare, cum ar fi mesageria instantanee, permite elevilor surzi să comunice cu colegii sau cu profesorul, sau că unele produse ca Microsoft Mouse Mischief permite unui grup de elevi cu probleme de auz să comunice între ei într-un mediu școlar.

# Bibliografie și webografie

1. Accessibility: Curriculum Resources for Special Education, 2011, Microsoft Corporation. All rights reserved.
2. <http://www.fluxbotosani.ro/2013/04/avantaje-tic-pentru-copiii-cu-cerinte.html>
3. [http://www.nationaltechcenter.org/matrix/docs/AReviewTechnology-BasedApp...](http://www.nationaltechcenter.org/matrix/docs/AReviewTechnology-BasedApproaches_final.pdf)
4. <http://www.psocenter.org/Docs/TechRevAppA-E.pdf>
5. <http://www.citeducation.org/docs/AERA_CITEd.pdf>
6. <http://www.wested.org/pub/docs/tdl/research.htm>
7. <http://www.wested.org/pub/docs/tdl/research.htm>  
   <http://www.yeslearning.org/>
8. Barnes, C., (2003), Rehabilitation for Disabled People: A “Sick” Joke?, în “Scandinavian Journal of Disability Research”, vol. 5, nr. 1, pp. 7–23.
9. Beck, U., (1992), Risk Society. Towards a New Modernity, London, Sage Publications,.
10. Bolea, A., (1992) Şcoala românească – şcoală incluzivă, în „Analele Institutului de Istorie G. Bariţ din Cluj-Napoca, Seria Humanistica”, V, 2007, pp. 233–254.
11. Horga, I., Jigău, M. (coord.), (2009) Situaţia copiilor cu cerinţe educative speciale incluşi în învăţământul de masă, Bucureşti, Editura Vanemonde,
12. Manea, L.,( 2006) Dizabilitatea ca factor de risc privind accesul la serviciile de educaţie, în „Calitatea vieţii”, nr. 1–2, pp. 41–50.
13. Moldovan, O., Bălaş-Timar, D.,( 2006.) Psihopedagogia copiilor cu handicap de vedere, Arad, Editura Universităţii „Aurel Vlaicu”,
14. Muchielli, A.,( 2002) Dicţionar al metodelor calitative în ştiinţele umane şi sociale, Iaşi, Editura Polirom,
15. Ong-Dean, C., High Roads and Low Roads: Learning Disabilities in California, 1976–1998, în “Sociological Perspective”, vol. 49, nr. 1, 2006, pp. 91–113.
16. Vrăsmaş, T.,( 2001) Învăţământul integrat şi/sau incluziv, Bucureşti, Editura Aramis,
17. Vrăsmaş, T. (coord.), ( 2010) Incluziunea şcolară a copiilor cu cerinţe educaţionale speciale. Aspiraţii şi realităţi, Bucureşti, Editura Vanemonde,.
18. \*\*\* Legea educaţiei naţionale nr. 1/2011, publicată în Monitorul Oficial, nr. 18 din 2011.
19. Ainscow, M. (1994), Special Needs în the Classroom; *A Teacher Education Guide*, J. Kingsley Publichers, UNESCO.
20. Creţu, Verginia, (2006), Incluziunea socială şi şcolară persoanelor cu handicap, Bucureşti, Ed. Printech.
21. Gherguţ, A. (2005), Sinteze de psihopedagogie specială. Ghid pentru concursuri şi examene de obtinere a gradelor didactice, Editura Polirom, Iaşi.
22. Gherguţ, A. (2006), Psihopedagogia persoanelor cu cerinţe speciale. Strategii diferenţiate şi incluzive în educaţie, Editura Polirom, Iaşi.
23. Gherguţ, A.; Neamţu C. (2000), Psihopedagogie specială, Editura Polirom Iasi.

1. http://www.fluxbotosani.ro/2013/04/avantaje-tic-pentru-copiii-cu-cerinte.html [↑](#footnote-ref-1)